# Asztalitenisz versenykiírás

## Százhalombattai és Érdi körzet

## 2021/2022. tanév

1. **A verseny rendezője:**A Pest Megyei Diáksport Szövetség és a KPSE asztalitenisz szakosztálya
2. **Versenybírók:**Hegedűs Roland és Dévay Gyula
3. **A verseny ideje és helye:**2021. október 9. szombat, 10 óra

1. Sz. Általános Iskola (2440 Százhalombatta, Damjanich u. 24.)

1. **A versenyszámok sorrendje:**

I-II. korcsoportos 3 fős fiúcsapatok

I-II. korcsoportos 3 fős lánycsapatok

III-IV. korcsoportos 3 fős fiúcsapatok

III-IV. korcsoportos 3 fős lánycsapatok

I-II. korcsoportos fiú egyéni „A” kategória

I-II. korcsoportos fiú egyéni „B” kategória

I-II. korcsoportos lány egyéni „A” kategória

I-II. korcsoportos lány egyéni „B” kategória

III-IV. korcsoportos fiú egyéni „A” kategória

III-IV. korcsoportos fiú egyéni „B” kategória

III-IV. korcsoportos lány egyéni „A” kategória

III-IV. korcsoportos lány egyéni „B” kategória

V-VI. korcsoportos fiú egyéni „A” kategória

V-VI. korcsoportos fiú egyéni „B” kategória

V-VI. korcsoportos lány egyéni „A” kategória

V-VI. korcsoportos lány egyéni „B” kategória

1. **Nevezés:**

A versenyen csak elektronikus nevezéssel lehet részt venni! (Lásd a Diákolimpia Versenyszabályzat X. pontját!) Nevezni a Diákolimpia oldalán lehet az adott iskola számára biztosított belépési kód megadását követően a nevezési felületen. A verseny megkezdése előtt az elektronikus nevezés kinyomtatott, a köznevelési intézmény vezetője által aláírt, lebélyegzett példányát kérjük bemutatni! **Nevezési határidő: október 6-a kedd,** hogy a kategóriákba való nevezés jogosságát le lehessen ellenőrizni**.**

1. **A verseny résztvevői:**

* **Egyéni versenyben:** 
  + az I-II. korcsoportban nemenként és kategóriánként közös mezőnyben, akik 2011. évben, vagy később születtek;
  + a III-IV. korcsoportban nemenként és kategóriánként közös mezőnyben, akik 2007-2010. évben születtek
  + V-VI. korcsoportban nemenként és kategóriánként közös mezőnyben, akik 2002-2006. évben születtek.
* **Csapatversenyben:** 
  + Nemenként az I-II. korcsoportba tartozó tanulók, akik 2011. évben, vagy később születtek
  + Nemenként a III-IV. korcsoportba tartozó tanulók, akik 2007-2010. ében születtek
* **Felversenyzés:**
  + minden tanuló csak a saját korcsoportjában versenyezhet, felversenyzés nincs. Kivételt képeznek a 2007-ben született tanulók, akik versenyezhetnek az V-VI. korcsoportban, de akkor nem versenyezhetnek a saját, IV. korcsoportjukban.
  + a csapatversenyben a II. korcsoportos tanulók (2011-2012-ben születettek) felversenyezhetnek a III-IV. korcsoport csapatversenyébe, de akkor a saját I-II. korcsoportjuk csapatversenyében nem vehetnek részt.
* **Korlátozások:**
  + Egyéni versenyben
    - az „A” kategóriában nincs korlátozás
    - a „B” kategóriában csak azok a tanulók versenyezhetnek, akik 2017. szeptember 1. és 2019. augusztus 31. között **nem** **rendelkeztek a MOATSZ által kiadott, érvényes versenyengedéllyel.**
    - A körzeti versenyeken ugyanazon köznevelési intézmény kategóriánként több tanulóval is nevezhet, de **a megyei döntőbe körzetenként csak az első** helyezett jut tovább!
  + Csapatversenyben
    - Egy csapat 3 főből áll. 4. versenyző is nevezhető a csapatba, de mérkőzés közben nem lehet a csapat összetételén változtatni.
    - I-II. korcsoportban a csapatban legalább 2 olyan versenyzőnek kell lennie, aki 2019. szeptember 1. és 2021. augusztus 31. közötti időszakban **nem rendelkezett a MOATSZ által kiadott versenyengedéllyel**.   
      Amennyiben „A” kategóriás versenyző is szerepel a csapatban, azt az 1. helyre kell beírni!
    - III-IV. korcsoportban a csapatban csak olyan versenyző indulhat, aki 2019. szeptember 1. és 2021. augusztus 31. közötti időszakban **nem rendelkezett MOATSZ által kiadott versenyengedéllyel**.
    - A körzeti versenyeken ugyanazon köznevelési intézmény kategóriánként több csapattal is nevezhet, de a megyei döntőbe körzetenként csak az első helyezett jut tovább
* **Résztvevők:**

A **Százhalombattai és Érdi körzethez** tartozó általános és középiskolák tanulói, akik a fent felsorolt feltételek alapján nevezésre jogosultak, és akiket az adott köznevelési intézmény a Diákolimpia weboldalán keresztül szabályosan benevezett, továbbá az MDSZ oldalán található **Nevezési és adatkezelési nyilatkozatot**, rendben kitöltve, azt a kinyomtatott, intézményvezető által aláírt és lepecsételt nevezési lappal együtt a versenybíróságon leadta.

(<https://www.mdsz.hu/wp-content/uploads/2020/03/Nevezesi-es-adatkezelesi-nyilatkozat-vegl.pdf>).

1. **A versenyek lebonyolítása**

A résztvevők számának függvényében csoportmérkőzésekre vagy (hatnál kevesebb nevezés esetén) körmérkőzésekre kerül sor.   
  
Csoportmérkőzések esetén a főtáblára jutottak egyenes kieséssel döntik el a helyezések sorsát. (A csoportok sorsolással kerülnek kialakításra, ügyelve, hogy egy intézményből jövő tanulók lehetőleg ne kerüljenek egy csoportba.)

A versenyt 8 db Joola 2000 versenyasztalon, DHS plasztiklabdával rendezzük.

Vígaszág megrendezésére nem kerül sor.

A mérkőzések mind az egyéni, mind a csapat esetében 3 nyert játszmáig tartanak. A csapatversenyek 3 egyéni mérkőzésből állnak, az eredmény 3:0, vagy 2:1 lehet.

A versenyeken fehér póló vagy egyéb fehér felső nem használható! A teremben váltó tornacipő használata kötelező!

Az öltözőben és a verseny helyszínén hagyott tárgyakért a szervezők felelősséget nem vállalnak!

A kiírás által nem szabályozott kérdésekben a MOATSZ előírásai, valamint annak Versenyszabályzata az irányadó.  
  
Az Asztalitenisz Diákolimpiával kapcsolatos további felvilágosításért hívja Hegedűs Rolandot, a Százhalombattai körzet szakreferensét a 23/354192-es telefonszámon, vagy írjon neki e-mailt az igazgató@egyesiskola.hu e-mail címre!

A verseny rendezésével kapcsolatos kérdéseivel pedig forduljon Dévay Gyulához a 20/41747553-as telefonszámon, vagy vegye fel a kapcsolatot kingpongse@gmail.com  
e-mail címen!

**Hegedüs Roland**

**körzeti referens**